Държавен вестник, бр. 31, 2025 г., стр. 29

БРОЙ  31	
Д Ъ Р Ж А В Е Н  В Е С Т Н И К 	
СТР.  29   
необходима за разработването на съответния 
компонент, както и предлагат мерки и инвес­
тиции от тяхната компетентност.
Чл. 9. Министърът на финансите отговаря 
за изготвянето на оценката на прогнозното 
въздействие на планираните мерки и инвести­
ции по раздел 3.3. „Прогнозно въздействие на 
планираните мерки и инвестиции“ от Прило­
жение V към чл. 6, параграф 7 от Регламент 
(ЕС) 2023/955, както и на прогнозата по чл. 6, 
т. 1, буква „г“ от Регламент (ЕС) 2023/955 в 
сътрудничество със съответните компетентни 
институции.
Чл. 10. (1) В процеса на изготвяне на 
проекта на Плана се извършват обществени 
консултации.
(2) В процеса на изготвяне на проекта на 
съответния компонент водещите институции 
го внасят за обсъждане в Консултативния съвет 
за Европейската зелена сделка и провеждат 
обществени консултации със заинтересовани 
страни по чл. 5, параграф 1 от Регламент 
(ЕС) 2023/955.
(3) Консултациите по ал. 1 и 2 могат да 
се провеждат чрез: Портала за обществени 
консултации; интернет страниците на съ­
ответните институции; публични срещи и 
форуми; заседания на консултативни органи; 
работни срещи със заинтересованите страни; 
фокус групи; изследване на общественото 
мнение; интервюта; въпросници за събиране 
на предложения от заинтересовани страни; 
други форми.
(4) Резултатите от обсъждането и прове­
дените консултации се включват в справка 
за отразяване на постъпилите предложения, 
която се публикува на интернет страницата 
на водещата институция и/или на Портала 
за обществени консултации.
Раздел III
Управление на изпълнението на Социалния 
план за климата
Чл. 11. При осъществяване на координаци­
ята по въпросите, свързани с изпълнението на 
Плана, заместник министър-председателят по 
чл. 5, ал. 1, т. 2 от Устройствения правилник 
на Министерския съвет и на неговата админис­
т­рация се подпомага от дирекция „Централно 
координационно звено“ в администрацията 
на Министерския съвет, която:
1. организира и координира изготвянето 
на изменения на Плана по чл. 18, параграфи 
1 и 6 от Регламент (ЕС) 2023/955 – ако е 
приложимо;
2. наблюдава изпълнението на междинните 
цели и целевите стойности в Плана, вклю­
чително напредъка по общите показатели, 
анализира рисковете за неизпълнението им и 
предлага мерки за преодоляването им;
3. отговаря за потвърждаването на на­
предъка в изпълнението на мерките и на 
инвестициите пред службите на Европейската 
комисия за целите на чл. 20, т. 1 от Регламент 
(ЕС) 2023/955;
4. подготвя информацията относно изпъл­
нението на Плана съгласно чл. 24, параграф 1 
от Регламент (ЕС) 2023/955 и отговаря за из­
вършването на оценка на целесъобразност­та 
на Плана и представянето на оценката на Ев­
ропейската комисия съгласно чл. 18, параграф 
5 от Регламент (ЕС) 2023/955;
5. представя на Европейската комисия дан­
ните за напредъка в постигането на общите 
показатели, посочени в Приложение IV на 
Регламент (ЕС) 2023/955;
6. подготвя проекти на нормативни актове 
във връзка с изпълнението на Плана;
7. отговаря за администрирането, под­
държането и надграждането на Информа­
ционната система за Социалния фонд за 
климата в съответствие с изискванията на 
чл. 23, параграф 1 и т. 6 от Приложение III 
към чл. 21, параграф 1 от Регламент 
(ЕС) 2023/955;
8. оказва методическа подкрепа на органи­
те, отговорни за изпълнението, във връзка с 
прилагането на единен подход по отношение 
на хоризонталните аспекти, като принципа 
за „ненанасяне на значителни вреди“, осигу­
ряване на равни възможности и др.;
9. изготвя план за осъществяване на ин­
формационни и комуникационни дейности по 
отношение на Плана и резултатите от него.
Чл. 12. (1) Министърът на финансите:
1. предлага на Министерския съвет за 
одоб­рение проекта на Система за управление 
и контрол на Плана;
2. подписва декларацията за управлението 
съгласно чл. 21, параграф 2, буква „в“, точка 
„i“ от Регламент (ЕС) 2023/955.
(2) Министърът на финансите може да 
оправомощи друго лице да изпълнява функ­
циите по ал. 1, т. 2.
(3) При изпълнение на функциите си по 
ал. 1 министърът на финансите се подпомага 
от дирекция „Национален фонд“, която:
1. подготвя и актуализира Системата за 
управление и контрол на Плана;
2. отговаря за планирането, разплащане­
то и финансово-счетоводната отчетност на 
средствата по Социалния фонд за климата 
и националното съфинансиране като част от 
сметката за средствата от Европейския съюз 
на Националния фонд;
3. определя изисквания за аналитичната 
счетоводна отчетност за средствата по Со­
циалния фонд за климата;
4. отговаря за подготовката и изпращането 
на пакета документи с искане за плащане към 
Европейската комисия;
5. отговаря за получаване на средствата от 
Социалния фонд за климата.